दूनी राउमावि को मिला स्वच्छता पुरस्कार
दूनी|तहसील मुख्यालयस्थित राउमावि को राज्य स्तर पर स्वच्छता पुरस्कार से सम्मानित किया गया है। राज्य सरकार द्वारा प्रदेशभर से प्राथमिक, उच्च प्राथमिक,माध्यमिक एवं उच्च माध्यमिक विद्यालय में 40 विद्यालयों का चयन किया गया था। जिसमें जिले से दूनी विद्यालय को शामिल किया गया। वरिष्ठ अध्यापक सत्यनारायण तिवाडी ने बताया कि जिले के एकमात्र दूनी राउमावि को शाला विकास शैक्षणिक व्यवस्था स्वच्छता के क्षेत्र में उल्लेखनीय कार्य करने पर दूनी राउमावि को राज्य स्तर पर स्वच्छता पुरस्कार से सम्मानित किया गया है। गुरूवार को जयपुर के शिक्षा सकुंल गांधी भवन में आयोजित पुरस्कार समारोह में शिक्षा मंत्री वासुदेव देवनानी, शिक्षा विभाग के प्रमुख शासन सचिव नरेश पाल गंगवार द्वारा यह पुरस्कार दूनी विद्यालय के प्रधानाचार्य महावीर प्रसाद शर्मा को 50 हजार रूपए, प्रंशसा पत्र देकर सम्मानित किया है।
hin_Deva hin_Deva